สอบถามค่ะ ถ้าประจำเดือนมาวันที่ 16-20 พ.ย. แล้วหยุดไปสองวัน มาใหม่วันที่ 22 พ.ย. แต่ไม่มีอาการปวดท้อง จะเป็นอะไรมากรึเปล่าคะ
สวัสดีค่ะ หากมีประจำเดือนมาวันที่ 16-20 พ.ย. แล้ววันที่ 22 ได้มีเลือดออกมาอีก อาจเกิดจาก1. เป็นเลือดประจำเดือนที่ยังค้างอยู่ในมดลูก ซึ่งยังออกมาไม่หมด โดยหากเลือดที่ออกมีปริมาณเล็กน้อย และออกเพียง 1-2 วันแล้วหายไป ก็น่าจะเป็นได้2. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม โดยเลือดที่ออกในวันที่ 16-20 พ.ย. อาจไม่ใช่ประจำเดือนก็ได้3. มีโรคที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีภาวะไทรอยด์ฮอร์โมนผิดปกติ5. ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นหากเลือดออกมาเพียง 1-2 วันแล้วหยุดไป ก็น่าจะเป็นเลือดประจำเดือนที่ยังค้างอยู่ได้ แต่หากมีเลือดออกนานหลายวัน หรือออกแบบกะปริดกะปรอยมาอีกเรื่อยๆ ควรลองตรวจหาการตั้งครรภ์ดูด้วย หากตรวจไม่พบ และไม่ได้เกิดจากการใช้ยาใดๆ ก็ควรไปพบสูติ-นรีแพทย์เพื่อหาสาเหตุค่ะ